|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 6927 Αθήνα, 13/05/2016

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταδικάζει την πραγματοποίηση φεστιβάλ μίσους της φασιστικής Χρυσής Αυγής στο Πάρκο Χωροφυλακής, σε χώρο που τους παραχώρησε ο δήμος Αθηναίων.

Είναι πρόκληση για την εργατική τάξη και το συνδικαλιστικό κίνημα της Αθήνας, τη στιγμή που είναι αναγκαία η ταξική αλληλεγγύη και η κοινή πάλη όλων των εργατών, να διευκολύνονται οι νεοναζί και να παίρνουν άδεια για να πραγματοποιήσουν σύναξη μίσους. Δηλώνουμε την πλήρη αντίθεση και καταδίκη μας, καθώς εκτός των άλλων στο χώρο αυτό βρίσκεται μνημείο του Μπελογιάννη, το οποίο βανδάλισαν με ναζιστικά σύμβολα οι χρυσαυγίτες.

Καλούμε το Δήμο Αθηναίων να πάρει πίσω την απόφαση αυτή, που προσβάλει τα δημοκρατικά αισθήματα όλων. Καλούμε τους εργαζομένους να γυρίσουν την πλάτη και να απομονώσουν τους δολοφόνους του Παύλου Φύσσα και δεκάδων μεταναστών, να μην ριζώσουν σε κανένα χώρο δουλειάς ή γειτονιά.

Το ΕΚΑ θα συνεχίσει την αντιφασιστική του δράση και την προάσπιση των ιδεών της ταξικής και διεθνιστικής αλληλεγγύης των εργαζόμενων.

**Το Δ.Σ.**